Extreu les principals categories de què parla aquest text:
Gràcies, diputada. Per respondre té la paraula la consellera de Drets Socials, senyora Violant Cervera. La consellera de Drets Socials (Violant Cervera i Gòdia) Moltes gràcies, presidenta. Senyora diputada, moltíssimes gràcies per aquesta interpel·lació. Una interpel·lació per parlar de les polítiques d’infància i de les polítiques d’infància que fem des de la Secretaria d’Infància, Adolescència i Joventut, des del Departament de Drets Socials. Miri, vostè ha comentat també algunes dades. Permeti’m que també en puga ampliar una mica. A Catalunya hi ha [#00.03.10 1.800.000] infants i adolescents, per tant, menors d’edat. D’aquests, el 48,5 per cent són noies, i el 15,7 per cent són de nacionalitat estrangera. Els infants i adolescents a Catalunya, per tant, representen el divuit per cent de la població. El nombre d’infants i adolescents en situació de risc són 20.781 infants, dels quals 6.636 estan amb expedient de risc greu. Per tant, a Catalunya tenim 27.417 infants i adolescents que es troben en una situació de risc, de desprotecció. El Departament de Drets Socials té entre les seves funcions les polítiques d’infància, adolescència i joventut. I, tot i que són moltes, jo voldria agrupar-les en quatre, principalment: una, la tutela, la tutela dels nens especialment desemparats; la protecció; la participació, hem de fomentar la participació entre els més petits, i la coordinació interdepartamental. No totes les polítiques d’infància que es fan a la Generalitat de Catalunya es fan al Departament de Drets Socials, sinó que cada departament té les seves. Referent a la tutela i a la protecció dels nens i els adolescents desemparats, només algunes dades. Cada any la DGAIA rep al voltant de quinze mil notificacions de situació que poden ser susceptibles de situació de desemparament. Entre l’1 de gener i l’1 de novembre del 2021 el telèfon d’Infància Respon va rebre 9.500 trucades i la Udepmi ha obert més de 2.200 expedients nous, dels quals el setantaquatre per cent han estat expedients de desemparament. Cada any l’EAIA fa un seguiment a vint mil infants. A més a més, de mitjana anual aquests equips realitzen fins a 1.500 estudis i fan uns 2.000 assessoraments als serveis socials.
Drets Socials : govern, Violant Cervera : polític, Violant Cervera i Gòdia : polític, Departament de Drets Socials : govern, Catalunya : Entitat_Geopolítica, Generalitat de Catalunya : govern, DGAIA : govern, Infància Respon : organització, Udepmi : organització, EAIA : organització